Täna selgus taaskord, et loll pea lihtsalt põhjustabki palju vaeva ja et esimesel korral solaariumit külastades tuleks ennast siiski võimalikult palju tagasi hoida (kasvõi jõuga). Seda ei teinud ja nüüd olen nagu  Pinchy. See läheb õnneks homseks üle.  Lisaks sellele koerustükile suutsin taaskord viia poodi kõik oma raha ja olen nüüd paari teksapükste võrra rikkam. Ja ausõna oli teksapükse vaja, noh. Proovikabiinis oli muidugi natukene nukker peeglist jälgida, kuidas mul ikka absoluutselt pole tagumikku ja bikiine proovides selgus, et tühipalja L'i sisse ma oma tisse ei pane. Aga kui kõik see nüüd välja arvata, siis uued püksid on mul ikka üle prahi ilusad ja neljasaja krooni eest kannatab üle prahi ilusaid teksapükse soetada küll.